Vežbe 1

Vežbe ćete raditi u grupama po 2-3 (svaki red je jedan tim). Na taj način moćićete da se međusobno dopunjujete dok rešavate probleme. Rešenja pišite ispod svakog zadatka. Ideja prilikom izrade zadataka jeste da potražite najelegantnije rešenje ako možete. Naravno, koristite Help. Opišite postupak u radu. Posle sačuvajte to što ste radili na USB.

Zadatak br 1

Pronađite neki tekst na Internetu. Onda ga iskopirajte ovde ispod (u tekstualnoj ćeliji) i probajte da ga formatirate tako da izleda što lepše. Razbijte ga na paragrafe. Dodajte mu i naslov i podnaslove. Koristite i različite boje, ako želite.

Zadatak br 2

Persijski šah je pronalazača šaha želeo da nagradi. Pitao ga je šta želi. Pronalazač mu je rekao da želi da mu da onoliko zrna pirinča koliko na šahovsku tablu može da stane, po određenom pravilu. Naime, na prvo polje šah bi stavio 1 zrno, na drugo 2, na treće 2x2, itd, svaki put poduplavajući broj zrna. Da li možete da nađete koliko bi ukupno zrna dobio pronalazač? Probajte da odredite koliko bi ta količina koštala izraženo u novcu. Koristite internet ako treba da saznate podatke koji su vam potrebni da napravite ovu procenu. Ili napravite slobodnu procenu.

Zadatak br 3

Došli ste na intervju u McKinsey & Co. Oni vole da postavjaju čudna pitanja. Evo jednog od njih. Probajte da odredite koliko teniskih loptica može da stane u učionici u kojoj se nalazite, ako biste ih upakovali što gušće (u učionici nema ništa osim lopti). Slobodno koristitte internet da pronađete podatke koji bi vam eventualno bili potrebni (ili napravite procene odokativno, ali razumno).

Zadatak br 4

U fajlu  podaci1.xlsx nalaze se 2 sheeta. Downloadujte taj fajl na hard disk. Na prvom sheetu je cena akcije kompanije Facebook za 2016. Unesite cene Facebooka u računar podatke iz Excela koristeći funkciju Import.

fb2016=Flatten[Import[][[1]]]

U argumentu funkcije Import unesite putanju do tog fajla. Idite na Insert i izaberite File Path. Onda kliknite na fajl podaci1.xlsx u direktoriji gde ste ga prethodno sačuvali. Primetite da [[1]] u prethodnoj komandi daje zadatak da se downloaduje samo Sheet1 u Excel fajlu. Time ste stvorili listu cena akcija za 2016. Prva cena odgovara prvom datumu trgovanja u 2016, a poslednja, poslednjem datumu trgovanja u toj godini.

Predstavite listu fb2016 grafički. Uzgred budi rečeno, zašto sam stavio tu funkciju Flatten? Šta bi se desilo ukoliko to ne bih to uradio?

Cene za 2017 nalaze se u Sheet 2. Uradite  isto što i malopre za cene akcija na drugom sheetu. Nazovite tu listu

fb2017

Najzad, napravite kombinovanu listu cena akcije za dve godine i predstavite je grafički.

Ukoliko ste kupili 100 akcija Facebooka na početku 2016, koliku zaradu biste ostvarili u dolarima i u procentima posle godinu dana kao i posle 2 godine? Da li bi se investicija isplatila?